
1.	A GYÓGYSZER NEVE

Dentinox fogínygél gyermekeknek


2.	MINŐSÉGI ÉS MENNYISÉGI ÖSSZETÉTEL

Hatóanyagok:

10 gramm helyileg alkalmazott gélben lévő hatóanyagok:

Kamilla tinktúra	1500 mg
Lidokain-hidroklorid-monohidrát	   34 mg
Lauromakrogol 400	   32 mg

Ismert hatású segédanyagok:

1500 mg propilénglikolt és 1000 mg szorbit szirupot tartalmaz 10 gramm gélben.


3.	GYÓGYSZERFORMA

Fogínygél.

Sárgásbarna színű, áttetsző és homogén gél.


4.	KLINIKAI JELLEMZŐK

4.1	Terápiás javallatok

Tradicionálisan alkalmazott, enyhe hatású gyógyszer az első fogak kibújásakor jelentkező tünetek (irritált fogíny, gyulladás és fájdalmas rendellenességek) kezelésére, a szájnyálkahártyán történő lokális alkalmazásra.

4.2 	Adagolás és alkalmazás

Adagolás

Gyermekek és serdülők
A kezelést naponta 2-3-szor, különösen az étkezések után és elalvás előtt lehet ismételni. Naponta maximum 3-szor.

Az alkalmazás módja

A kezdődő fogzás első jeleinél egy borsónyi mennyiséget tiszta kézzel vagy fültisztító pálcával kell a fogíny érintett területeire felvinni és finoman bedörzsölni.

A Dentinox fogínygél gyermekeknek valamennyi tejfog kibújásáig alkalmazható. A későbbiekben áttörő őrlőfogaknál ugyanúgy alkalmazható.

Csecsemők
3-4 hónapos kor alatt nem alkalmazható (lásd 4.3 pont.)

4.3	Ellenjavallatok

3-4 hónapos kor alatt.
Szorbit-intolerancia (fruktóz-intolerancia).
Kamilla vagy más fészkesvirágzatúak, lidokain vagy hasonló lokális anesztetikumokkal szembeni intolerancia, a készítmény hatóanyagaival vagy a 6.1 pontban felsorolt bármely segédanyagával szembeni túlérzékenység.

4.4	Különleges figyelmeztetések és az alkalmazással kapcsolatos óvintézkedések

Szembe ne kerüljön.
Epilepsziás gyermekeknél fokozott óvatossággal alkalmazható.
Lidokain-hidrokloridot tartalmaz. Túlérzékenységet, anaphylactoid reakciókat okozhat.
Propilénglikolt tartalmaz, amely bőrirritációt okozhat.
Szorbitot tartalmaz. Ritkán előforduló, örökletes fruktózintolerancia esetén a készítmény nem alkalmazható.

4.5	Gyógyszerkölcsönhatások és egyéb interakciók

Nem ismert.

4.6	Termékenység, terhesség és szoptatás

A Dentinox fogínygél gyermekeknek egy olyan helyileg alkalmazott készítmény, amely különösen a fiatal gyermekek kezelésére adható.
Erre a speciális indikációra való tekintettel, a terhesség és szoptatás időszakában történő alkalmazásra vonatkozó információk mellőzhetők.

4.7	A készítmény hatásai a gépjárművezetéshez és a gépek kezeléséhez szükséges képességekre 

Nem értelmezhető.

4.8	Nemkívánatos hatások, mellékhatások

Allergiás reakciók lehetségesek, különösen a lidokain tartalom miatt.

Feltételezett mellékhatások bejelentése
A gyógyszer engedélyezését követően lényeges a feltételezett mellékhatások bejelentése, mert ez fontos eszköze annak, hogy a gyógyszer előny/kockázat profilját folyamatosan figyelemmel lehessen kísérni. 
Az egészségügyi szakembereket kérjük, hogy jelentsék be a feltételezett mellékhatásokat a hatóság részére az V. függelékben található elérhetőségek valamelyikén keresztül.

4.9	Túladagolás

Az egyes hatóanyagok kis dózisa és a kis kiszerelési egység (10 g) miatt, túladagolásból adódó tüneteket egyáltalán nem figyeltek meg. Mérgezéses eseteket ez idáig nem jelentettek.


5.	FARMAKOLÓGIAI TULAJDONSÁGOK

5.1	Farmakodinámiás tulajdonságok

Farmakoterápiás csoport: fogászati készítmények, ATC-kód: A01A D11

A Dentinox fogínygél gyermekeknek tradicionálisan alkalmazott, jól ismert gyermekgyógyszer. Speciális, „well-established use” készítmény, elismert hatásossággal.

Növényi antiflogisztikus hatóanyaga, a kamilla tinktúra, és a lokális anesztetikumok, a lidokain és a lauromakrogol 400, a gyermekek számára megfelelő kis dózisban, fájdalommentessé teszik a tejfogak áttörését.
A Dentinox fogínygél gyermekeknek más, helyileg alkalmazott oldatokkal szemben, jól és hosszabban tapad a nyálkahártyára.

További megállapítások:
A Dentinox fogínygél gyermekeknek nem tartalmaz tartósítószert és cukormentes.
Nem károsítja a fogakat.

5.2	Farmakokinetikai tulajdonságok

A Dentinox fogínygél gyermekeknek az orális nyálkahártyán alkalmazandó hidrogél.
Ezt figyelembe véve, a farmakokinetikai adatoktól eltekintünk.

5.3	A preklinikai biztonságossági vizsgálatok eredményei

Nem releváns.


6.	GYÓGYSZERÉSZETI JELLEMZŐK

6.1	Segédanyagok felsorolása

Dinátrium-edetát, szacharin-nátrium, poliszorbát 20, karbomer 974 P, 10%-os nátrium-hidroxid oldat, xilit, nem kristályosodó szorbit szirup, propilénglikol, tisztított víz.
Színezékeket, ízesítő- és illatanyagokat nem tartalmaz.

6.2	Inkompatibilitások

Nem ismert.

6.3	Felhasználhatósági időtartam

5 év.
A tubus felbontása után: 12 hónap.

6.4	Különleges tárolási előírások

Legfeljebb 25 °C-on tárolandó.
A fénytől való védelem érdekében tartsa a dobozában. A tubust tartsa jól lezárva.

6.5	Csomagolás típusa és kiszerelése

10 g gél fehér, csavaros, lyukasztóval ellátott, HDPE kupakkal és alumínium membránnal lezárt, belül lakkréteggel ellátott alumínium tubusba töltve. Egy tubus dobozban.

6.6	A megsemmisítésre vonatkozó különleges óvintézkedések és egyéb, a készítmény kezelésével kapcsolatos információk

Bármilyen fel nem használt gyógyszer, illetve hulladékanyag megsemmisítését a gyógyszerekre vonatkozó előírások szerint kell végrehajtani.

Megjegyzés: (keresztjelzés nélkül)
Osztályozás: I. csoport
Orvosi rendelvény nélkül is kiadható gyógyszer (VN).


7.	A FORGALOMBA HOZATALI ENGEDÉLY JOGOSULTJA

Dentinox Gesellschaft für pharmazeutische Präparate Lenk & Schuppan KG
Nunsdorfer Ring 19
D-12277 Berlin
Németország


8.	A FORGALOMBA HOZATALI ENGEDÉLY SZÁMA

OGYI-T-6480/01


9.	A FORGALOMBA HOZATALI ENGEDÉLY KIADÁSÁNAK/MEGÚJÍTÁSÁNAK DÁTUMA

A forgalomba hozatali engedély első kiadásának dátuma: 1998. október 8.
A forgalomba hozatali engedély legutóbbi megújításának dátuma: 2009. június 23.


10.	A SZÖVEG ELLENŐRZÉSÉNEK DÁTUMA

